《茶园十二韵》
宋代·王禹偁

勤王修岁贡，晚驾过郊原。
蔽芾余千本，青葱共一园。
芽新撑老叶，土软迸深根。
舌小侔黄雀，毛狞摘绿猿。
出蒸香更别，入焙火微温。
采近桐华节，生无谷雨痕。
缄縢防远道，进献趁头番。
待破华胥梦，先经阊阖门。
汲泉鸣玉甃，开宴压瑶罇。
茂育知天意，甄收荷主恩。
沃心同直谏，苦口类嘉言。
未复金銮召，年年奉至尊。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。